༡༨༢༽༄། ། ཏིང་འཛིན་རྫོགས་པའི་གདམས་ངག་ཨོཾ་གྱིས་ཡེ་ཤེས་ལས་རྫོགས། ། »» དེ་ནས་བཅོམ་ལྡན་འདས་ཀྱིས་ཕྱག་ན་རྡོ་རྗེ་ལ་འདི་སྐད་ཅེས་བཀའ་བསྩལ་ཏོ། ། ཕྱག་ན་རྡོ་རྗེ་རས་སམ་རྩིག་པ་ལ་སོགས་པ་ལ་གཟུགས་བརྙན་བསྒྲུབ་པ། དམིགས་པ་གང་གིས་གསང་སྔགས་འཆང་རྣམས་ཀྱི་ཡེ་ཤེས་རྫོགས་པར་འགྱུར་ཞིང་། ཡེ་ཤེས་རྫོགས་པས་སངས་རྒྱས་ཉིད་བདེ་བླག་ཏུ་ཐོབ་པར་འགྱུར་ན། དངོས་གྲུབ་གཞན་ལྟ་སྨོས་ཀྱང་ཅི་དགོས་པའི་གསང་སྔགས་ཀྱི་ཏིང་ངེ་འཛིན། གསང་ཆེན་བཤད་པར་བྱས་ཉོན་ཅིགཨོཾ་གྱིས་ཡེ་ཤེས་ལས་བསྒྲུབས་པ། ། རྒྱལ་ཆེན་རྣམ་པར་སྣང་མཛད་དང་། ། སངས་རྒྱས་བྱང་ཆུབ་སེམས་རྣམས་དང་། ། རིགས་ཀྱི་ལྷ་མོ་ཡུམ་རྣམས་དང་། ། ཁྲོ་བོ་འཇིག་རྟེན་འདས་པ་དང་། ། འཇིག་རྟེན་པ་ཡི་ལྷ་རྣམས་ཀུན། ། སྟོན་པས་རྒྱུད་ལས་གསུངས་པ་ལྟར། ། བྲིས་ནས་བསྒོམ་ན་ཏིང་འཛིན་རྫོགས། ། བདག་གི་བླ་མ་དམ་པ་ཡིས། ། རབ་གནས་ཤིན་ཏུ་གཅེས་ཞེས་གསུངས། ། རང་གི་རྣམ་པར་རྟོག་པ་ལ། ། སྤྲུལ་སྐུ་བདག་ཉིད་ཆེན་པོ་རྣམས། ། མཁྱེན་བརྩེ་སྒྲིབ་པ་མི་མངའ་བས། ། བཞེངས་པའི་ལྷ་ས་ལ་སོགས་པ། ། སྐུ་གསུང་ཐུགས་ཀྱི་རྟེན་རྣམས་ཀྱིས། ། ཏིང་འཛིན་ཡོན་ཏན་བསྐྱེད་དམ་སྙམ། ། སྟོན་པའི་གསུང་བཞིན་སྒྲུབ་པ་རྣམས། ། སྟོན་པའི་གསུང་བཞིན་ནན་ཏན་བྱ། ། དངོས་གྲུབ་འགྲུབ་པར་ཐེ་ཚོམ་མེད། ། རྫོགས་སོ། ། ། ། ««